**Technikai minimumvizsga**

**Mérkőzés, és az azzal kapcsolatos teendők**

**Orvosi vizsgálat és mérlegelés**

**Mely dolgokat kell egy versenyzőnek magával vinni egy versenyre/mérkőzésre a regisztrációhoz?**

* AIBA versenykönyv (MÖSZ által hitelesítve, sportorvosi engedéllyel, technikai minimum vizsgával )
* fényképes igazolvány (diákigazolvány, személyi, útlevél, lakcímkártya)
* nőknél terhességi nyilatkozat (18 év alatt szülő által aláírt igazolás)

**Mi a menet a versenyre érkezéskor, a regisztrációnál?**

* a helyszínre érkezéskor az edző odaadja a sportkönyvet a versenyzőnek, aki a sportkönyvvel megy a kontrollra a versenybizottsághoz, ahol ellenőrzésre kerül a versenyző versenyengedélye és az érvényes orvosi engedélye/pecsétje,
* erről az ellenőrzésről átmegy az orvosi vizsgálatra,
* ezt követően a mérlegelésre megy, ahol a benevezett súlycsoportjába be kell mérlegelnie. Amennyiben a versenyző átesik a súlycsoportján, a versenybizottság kizárja a versenyből (*Ez alól kivétel a gyermek/serdülő korosztály, ahol egy súlycsoporttal feljebb, vagy lentebb is megengedett az indulás!)*

**Meddig érvényes a sportorvosi engedély?**

* 18 év alattiak számára 6 hónapig
* 18 év felettiek számára 1 évig

**Melyek a kötelező, és melyek az ajánlott felszerelések és védőfelszerelések a mérkőzések során?**

**Kötelező felszerelések**

* bandázs (profi bandázs csak a kiemelt nemzetközi versenyeken kötelező)
* fogvédő (piros és annak árnyalata nem használható)
* boksznadrág és boksz trikó (a sarok színével megegyező)
* lapos talpú cipő bokszcipő
* mélyütésvédő
* fejvédő – a sarok színével megegyező – (felnőtt férfiaknál nincs fejvédő használat
* bokszkesztyű – a sarok színével megegyező – (10 oz /uncia/, Ifjúsági férfi és felnőtt férfi 69 kg-os súlycsoportól 12 oz kesztyű viselése kötelező)

**Ajánlott felszerelés**

* mélyütés védő (lányoknál/nőknél)
* mellvédő (lányoknál/nőknél)

 **Magyarországon jelenleg milyen korosztályokban lehet versenyzőt indítani a hazai bajnoki rendszerben?**

* 13-14 éves korig – Serdülő korosztály
* 15-16 éves korig – Junior korosztály
* 17-18 éves korig – Ifjúsági korosztály
* 19-40 éves korig – Felnőtt (elit korosztály, amelyben a 18 évet már betöltött versenyző is indulhat)

**Milyen új korosztály került bevezetésre a 2021. évben?**

* 9-10 éves korig – Gyermek I. korosztály (küzdelemben nem vesz részt)
* 11 éves – Gyermek II. korosztály (játékos küzdelemben vesz részt)
* 12 éves - Gyermek III. korosztály (játékos küzdelemben vesz részt)

**Jelenleg milyen menetszámok, menetidők, és pihenőidők vannak az egyes korosztályoknak a bajnokságokban?**

* U12-es korosztály - 3 x 1 perc menetidő, 1 perc pihenőkkel
* Serdülő korosztály – 3 x 1,5 perc menetidő, 1 perc pihenőkkel
* Junior korosztály – 3 x 2 perc menetidő, 1 perc pihenőkkel
* Ifjúsági korosztály – 3 x 3 perc menetidő, 1 perc pihenőkkel
* Felnőtt korosztály – 3 x 3 per menetidő, 1 perc pihenőkkel

**Milyen sorrendben lépnek be a résztvevők a szorítóba a mérkőzés során?**

* elsőként a vezetőbíró lép a szorítóba, majd ezt követően a versenyzők

**Mi történik a ringbelépést követően a szorítóban?**

* a mérkőzésvezető odamegy a versenyzőkhöz, ellenőrzi a kötelező védőfelszereléseket (kesztyűket, fejvédőt, fogvédőt, mélyütésvédőt), és kezet fog az edzővel
* ezt követően középre hívja a versenyzőket, ahol rövid szabályismertetést követően a versenyzők kezet fognak egymással
* a versenyzők visszatérnek a sarokba, és megvárják az első gongszót (közben az edző lemegy a ringtől, és leül a számára kijelölt helyre)
* a mérkőzést a bíró a „BOKSZ” vezényszóval indítja el (kézfogás csak a mérkőzés elején, és a legvégén megengedett!)

Milyen vezényszavakat kell ismernie a versenyzőknek, amelyek a mérkőzésen elhangozhatnak?

* BOKSZ – a mérkőzés, és a küzdelem megkezdése
* STOP – ennél a vezényszónál meg kell állni, és megvárni milyen utasítást, vagy jelzést ad a bíró. A küzdelem csak a BOKSZ vezényszó újbóli elhangzását követően indulhat el újra.
* BREAK - a Break vezényszó hallatán a versenyzőknek hátra kell lépnie, de külön jelzés nélkül folytatható a küzdelem (összekapaszkodások során alkalmazzák általában ezt a vezényszót)

**Milyen színű szorító sarkok vannak az ökölvívó ringben, és mi a jelentőségük?**

* 1 db piros sarok
* 1 db kék sarok
* 2 db fehér – semleges sarok
* a piros és a kék sarokban a versenyzők helyezkednek el, és ide térnek vissza a menetek végén
* abban az esetben ha az egyik versenyzőre rászámolnak, a másik versenyzőnek vagy a legközelebbi fehér sarokba, vagy a bíró által kijelölt fehér sarokba kell vonulnia
* ha az egyik versenyző orvosi kezelésre, vagy szerelés igazításra szorul, akkor a másik versenyzőnek a bíró által kijelölt sarokba kell mennie

**Hogyan jelezhet a versenyző a mérkőzésvezető felé?**

* Amennyiben a versenyző jelezni akar valamit a bíró elé, abban az esetben a következőt kell tennie: kilép az ütőtávból, féltérdre ereszkedik és az egyik karját a magasba emeli. Ezután jelezheti a problémáját a mérkőzésvezető felé (pl: szerelés igazítás, cipőfűző megkötés, fejvédő igazítás, sérülés, rosszullét,stb.). Amennyiben a versenyző nem ilyen módon jelez a bíró irányába, a vezetőbíró rászámolhat, mivel kivonta magát a küzdelemből.

**Milyen szabálytalanságokat ismerünk a mérkőzések során?**

* fejelés
* tenyeres ütés
* kalapács ütés
* ütés visszakézből
* ütés alkarral
* ütés könyökkel
* mélyütés
* tarkóütés (és egyéb ütés, amely nem a megengedett ütőfelületre megy)
* fogás
* rúgás
* mélyre hajlás
* birkózás
* lökés
* húzás
* tolás
* kitámasztás
* kifordulás
* állj utáni ütés
* a vezényszavak be nem tartása
* fogvédő kiköpése
* beszéd
* köpés
* grimaszolás (és egyéb sportszerűtlen magatartás)

**Mit jelent a diszkvalifikáció, és miért adható?**

* diszvalifikáció a versenyből való kizárást jelent. Amennyiben a versenyző sorozatosan szabálytalankodik, a vezetőbíró 3 figyelmeztetést követően meginti. Az intés utáni figyelmeztetést követően következik a 2. intés, és ezt követő figyelmeztetés után a 3. intés. A 3. intés egyben azt is jelenti, hogy a versenyzőt a mérkőzésvezető diszkvalifikálja, azaz kizárja a versenyből. Az intés nem jelenti azt, hogy a versenyző elveszíti a menetet, viszont az összesített eredményből levonásra kerül intésenként a -1 pont.
* súlyos szabálytalanság esetén (szándékosság) azonnal diszkvalifikálható a versenyző
* a diszkvalifikált versenyző a sportszerűtlensége miatt sem érmet, sem kupát nem kap, és az eredménye sem kerül regisztrálásra

**Hányszor lehet számolni a versenyzőkre?**

* U12-es korosztályban - 1 meneten belül 2 -szer, összesen 2-szer
* serdülő korosztályban - 1 meneten belül 2-szer, összesen 3-szor
* junior korosztályban - 1 meneten belül 3-szor, összesen 4-szer
* ifjúsági korosztályban- 1 menten belül 3-szor, összesen 4-szer
* felnőtt korosztályban - 1 meneten belül 3-szor, összesen 7-szer

**Mikor lehet számolni egy versenyzőre, és jár-e pontlevonással?**

* leütésnél
* megrendítő erejű ütésnél
* sorozatos ütések beszedésekor
* ha a versenyző kivonja magát a küzdelemből
* szabálytalan felületre talált ütésnél is, ha az ütést beszedett ökölvívó pillanatnyilag nem tudja folytatni a küzdelmet (pl: mélyütés)
* a számolás nem jár külön pontlevonással, csak egy ütésnek számít (tehát, akire számolnak, még megnyerheti a mentet)

**Milyen jelzései vannak a mérkőzések eredményeinek?**

* pontozás (egyhangú 5:0, megosztott pl: 3:2, 4:1))
* feladás – ABD
* döntő fölény – RSC
* kiütés – KO (test/fej)
* diszkvalifikáció – DISQ
* visszalépés a küzdelemtől – WO
* orvosi beszüntetése a merkőzésnek – RSC-I

**Milyen súlycsoportok vannak korosztályonként jelenleg Magyarországon?**

**Serdülő korcsoport súlyai**

* Serdülő férfi korcsoport (20 súlycsoport): 33 kg, 35 kg, 37 kg, 40 kg, 42 kg, 44 kg, 46 kg, 48 kg, 50 kg, 52 kg, 54 kg, 57 kg, 60 kg, 63 kg, 66 kg, 68 kg, 70 kg, 75 kg, 80 kg, 90 kg, +90 kg
* Serdülő női korcsoport (16 súlycsoport): 30-33 kg, 36 kg, 38 kg, 40 kg, 42 kg, 44 kg, 46 kg, 48 kg, 51 kg, 54 kg, 57 kg, 60 kg, 64 kg, 70 kg, 75 kg, +75 kg

**Junior korcsoport súlyai**

* Junior férfi korcsoport (16 súlycsoport): 40-42 kg, 44 kg, 46 kg, 48 kg, 50 kg, 52 kg, 54 kg, 57 kg, 60 kg, 63 kg, 66 kg, 70 kg, 75 kg, 80 kg, 90 kg, +90 kg

**Ifjúsági korcsoport súlyai**

* Ifjúsági férfi korcsoport (13 súlycsoport): 45-48 kg, 51 kg, 54 kg, 57 kg, 60 kg, 63,5 kg, 67 kg, 71 kg, 75 kg, 80 kg, 86 kg, 92 kg, +92 kg
* Ifjúsági női korcsoport (12 súlycsoport): 45-48 kg, 50 kg, 52 kg, 54 kg, 57 kg, 60 kg, 63 kg, 66 kg, 70 kg, 75 kg, 81 kg, + 81 kg

**Felnőtt korcsoport súlyai**

* Ifjúsági férfi korcsoport (13 súlycsoport): 45-48 kg, 51 kg, 54 kg, 57 kg, 60 kg, 63,5 kg, 67 kg, 71 kg, 75 kg, 80 kg, 86 kg, 92 kg, +92 kg
* Ifjúsági női korcsoport (12 súlycsoport): 45-48 kg, 50 kg, 52 kg, 54 kg, 57 kg, 60 kg, 63 kg, 66 kg, 70 kg, 75 kg, 81 kg, + 81 kg

**Melyek a felnőtt olimpiai súlycsoportok?**

* Felnőtt férfi korcsoport (6 súlycsoport): 51 kg, 57 kg, 63,5 kg, 71 kg, 80 kg, +91 kg
* Felnőtt női korcsoport (7 súlycsoport): 50 kg, 54 kg, 57 kg, 60 kg, 66 kg, 75 kg

**Ökölvívás történelmi ismeretek**

**Kik Magyarország olimpiai bajnokai, mely olimpián, és mikor nyertek olimpiai aranyérmet. Hány ökölvívó olimpiai bajnokunk van?**

* Kocsis Antal 1928. Amszterdam
* Énekes István 1932. Los Angeles
* Harangi Imre 1936. Berlin
* Csík Tibor 1948. London
* Papp László 1948. London, 1952. Helsinki, 1956 Melbourne
* Török Gyula 1960. Róma
* Gedó György 1972. München
* Kovács István 1996. Atlanta

**Kik voltak olimpiai ezüstérmesek?**

* Kajdi János 1972. München
* Orbán László 1972. München

**Kik nyertek eddig amatőr világbajnokságot**?

* Kovács István 1991. Sydney, 1997. Budapest
* Erdei Zsolt 1997. Budapest

**Kik nyertek eddig amatőr világbajnokságot a nők közül?**

* Pruzsinszki Ivett 2001.
* Kovács Mária 2002. 2005.

**Mely olimpián szerepelt először az ökölvívás?**

* az ókori görög (Athéni) olimpián

**Hol éledt újjá az újkori ökölvívás?**

* Angliában

**Kik honosították meg az ökölvívást Magyarországon?**

* Báró Wesselényi Miklós és Gróf Széchenyi István

**Mikor alakult meg a Magyar Ökölvívó Szakszövetség?**

* 1925-ben